text: Biskop stopper
  30 marts 2012 kl. 12.01
  Biskop Niels Henrik Arendt har idag meddelt, at han stopper som biskop.
  Haderslev stift skal have ny biskop.
  Niels Henrik Arendt har i dag meddelt præster og menighedsråd i sit stift, at han træder tilbage som biskop med udgangen af februar 2013.
  - Jeg tror, det kan være rigtig godt for Haderslev Stift med en ny biskop i stolen fra næste år, siger Niels Henrik Arendt.
  - Til den tid har jeg været biskop i 14 år og før dette domprovst i 7 år, så jeg har været fremme foran geleddet rigtig længe, siger Niels Henrik Arendt.
  Det er ikke aktuelle spørgsmål, der har fremkaldt beslutningen. 
  Når Niels Henrik Arendt trækker sig, er han 62 år.
  Men han går ikke på pension.
  ? Jeg vil faktisk gerne blive ved at gøre tjeneste i folkekirken i en del år endnu, hvis det er muligt. Jeg håber at kunne få en stilling, hvor jeg kan gøre gavn for kirken, gerne med præstelige funktioner og gerne med de erfaringer, jeg har. Om biskopper gælder det jo, at de ikke umiddelbart kan få sig en præstestilling, sådan som folkekirken er indrettet. Men jeg har kræfter og lyst ? så jeg er optimistisk, siger den snart tidligere biskop.
  